UZNESENIE VLÁDY SLOVENSKEJ REPUBLIKY
č. 
z 
 
Návrh na zmenu programovej štruktúry rozpočtovej kapitoly Ministerstva výstavby a regionálneho rozvoja SR s cieľom vytvorenia medzirezortného programu 06J „Systém monitorovania a hodnotenia štrukturálnych fondov a Kohézneho fondu“ v gestorstve Ministerstva výstavby a regionálneho rozvoja SR
 
Číslo materiálu:	 	
Predkladateľ:	podpredseda vlády a minister financií
minister výstavby a regionálneho rozvoja  	
Vláda
A.	 schvaľuje
A.1. vytvorenie medzirezortného programu s kódom 06J s názvom „Systém monitorovania a hodnotenia štrukturálnych fondov a Kohézneho fondu“ v gestorstve Ministerstva výstavby a regionálneho rozvoja SR, podprogramu 06J01 účastník MVRR SR a podprogramu 06J02 účastník MF SR, z rezortného podprogramu Ministerstva výstavby a regionálneho rozvoja SR v roku 2003 s kódom 06503 s názvom “Harmonizácia s acquis NP“. 
A.2. použitie finančných prostriedkov v rozpočtovej kapitole VPS pre Ministerstvo výstavby a regionálneho rozvoja SR v roku 2002  v sume 13 433 000 Sk na použitie pre Ministerstvo financií SR v roku 2003 na obstaranie hardvérového vybavenia pre podporu riadenia prostriedkov EÚ. 
B. ukladá

ministrovi výstavby a regionálneho rozvoja v spolupráci s podpredsedom vlády a ministrom financií
B.1. zapracovať do programových štruktúr medzirezortný program 06J s názvom „Systém monitorovania a hodnotenia štrukturálnych fondov a Kohézneho fondu“ s príslušnými podprogramami a projektami a vykonať zmeny v Rozpočtovom informačnom systéme.
do 14 dní od schválenia uznesenia

Vykonajú: 	minister výstavby a regionálneho rozvoja
		podpredseda vlády a minister financií